ΕΠΑΝΆΛΗΨΗ ΕΙΣΑΓΩΓΗΣ ΑΡΙΣΤΟΤΕΛΗ

Α .Να γράψετε Σωστό ή Λάθος στις παρακάτω περιόδους:

1. Ο Αριστοτέλης γεννήθηκε και πέθανε στη Χαλκίδα.
2. Ο φιλόσοφος , σύμφωνα με τις αρχαίες μρτυρίες, πέθανε "τεσσάρων που και ἑξήκοντα ἐτῶν"
3. Ο Αριστοτέλης υπολογίζεται ότι έζησε από το 384 έως το 322 π.Χ
4. Ο πατέρας του Αριστοτέλη ήταν γιατρός στην αυλή του μακεδόνα βασιλιά Αμύντα Β΄.
5. Είναι εύλογο ο Αριστοτέλης λόγω του επαγγέλματος του πατέρα του , να ήρθε από μικρή ηλικία σε επαφή με βιβλία ιατρικής.
6. Το 367 π.Χ ο Αριστοτέλης πήγε στην Αθήνα, για να μαθητεύσει δίπλα στον Σωκράτη.
7. Όταν ο Αριστοτέλης έφτασε στην Ακαδημία ο Πλάτωνας είχε ήδη αναχωρήσει για το τρίτο του ταξίδι στη Σικελία.
8. Στην Ακαδημία ο Πλάτωνας είχε επιβάλλει σε όλους τις δικές του ιδέες και αντιλήψεις.
9. Ο νεαρός επιστήμονας από την Κνίδο που αντικατέστησε τον Πλάτωνα όσο απουσίαζε στη Σικελία, ήταν μαθηματικός, αστρονόμος και γεωγράφος.
10. Ο Πλάτωνας επέστρεψε στην Αθήνα μόλις πέντε χρόνια μετά την αναχώρησή του για τη Σικελία.
11. Το δεύτερο παρωνύμιο που απέδωσε ο Πλάτωνας στον μαθητή του Αριστοτέλη ήταν «αντιγραφέας», διότι ο Αριστοτέλης ασχολούνταν συστηματικά με την αντιγραφή χειρογράφων.
12. Ο Αριστοτέλης παρέμεινε επί τριάντα συναπτά έτη στην Ακαδημία.
13. Στην Ακαδημία ο Αριστοτέλης δεν ολοκλήρωσε μόνο τις βασικές του σπουδές, αλλά ασχολήθηκε κατόπιν με την επιστημονική έρευνα και τη διδασκαλία.
14. Ο έλεγχος και η κριτική που ασκούσε ο Αριστοτέλης στα μέλη της Ακαδημίας δεν ήταν τόσο αυστηροί όσο στους εκπροσώπους άλλων σχολών.
15. Ο Σπεύσιππος και ο Ξενοκράτης και ο Ηρακλείδης ήταν μέλη άλλων φιλοσοφικών σχολών και παρ΄όλα αυτά συμφωνούσαν απολύτως με τις αριστοτελικές θέσεις.
16. Ο Ξενοκράτης , σε αντίθεση με τον Αριστοτέλη, πίστευε πως ανάμεσα στους φίλους και την αλήθεια «ὅσιον προτιμᾶν την ἀλήθειαν».
17. Ο Αριστοτέλης κατόπιν πρόσκλησης του βασιλέα της Μακεδονίας Αμύντα Γ΄, ανέλαβε τη διαπαιδαγώγηση του διαδόχου του θρόνου , Αλέξανδρου του Γ΄.
18. Η εκπαίδευση του Αλέξανδρου από τον Αριστοτέλη γινόταν συνήθως στην Μίεζα, μια μικρή κωμόπολη κοντά στην Πέλλα.
19. Στην Μακεδονία ο Αριστοτέλης βρέθηκε τα χρόνια 343/2 -335 π. Χ.
20. Ο Αριστοτέλης υπήρξε δάσκαλος του γιου του βασιλιά Φιλίππου Β΄του Μακεδόνος.
21. Με την επιστροφή του Αριστοτέλη από τη Μακεδονία στην Αθήνα αρχίζει η τέταρτη περίοδος της φιλοσοφικής του δραστηριότητας.
22. Αφότου επέστρεψε στην Αθήνα ο Αριστοτέλης από τη Μακεδονία , δεν έπαψε να ασχολείται με την έρευνα και τη διδασκαλία.
23. Ο Αριστοτέλης μετά την επιστροφή του στην Αθήνα από τη Μακεδονία δίδασκε σε ένα δημόσιο γυμναστήριο.
24. Στο Λύκειο , πέρα από τον Αριστοτέλη , δίδασκαν ρήτορες και σοφιστές.
25. Ο πιστός μαθητής του Αριστοτέλη , Θεόφραστος, ίδρυσε σχολή που διαφύλαττε και πρόβαλλε το έργο του δασκάλου του και η οποία ονομάστηκε Περίπατος.
26. Ο Περίπατος πήρε πιθανόν το όνομά του από τη στεγασμένη στοά του Λυκείου, τον περίπατον.
27. Η δεύτερη παραμονή του Αριστοτέλη στην Αθήνα διήρκεσε δώδεκα χρόνια.
28. Κατά τη διάρκεια της δεύτερης παραμονής του στην Αθήνα ο Αριστοτέλης έγραψε μεταξύ άλλων και το μεγαλύτερο μέρος των *Πολιτικών* του και τα *Ηθικά Νικομάχεια*.
29. Αφότου συνέγραψε τα Πολιτικά , ο Αριστοτέλης συγκέντρωσε στη διάρκεια των ταξιδιών του τις 158 *Πολιτείες*.
30. Το έργο Πολιτείες είναι κατ΄ουσίαν η συγκέντωση των μορφών διακυβέρνησης ενός πλήθους ελληνικών πόλεων.
31. Ο θάνατος του Φιλίππου Β΄ ανησύχησε τον Αριστοτέλη και τον ανάγκασε να φύγει από την Αθήνα.
32. Ο Αριστοτέλης συνέθεσε έναν παιάνα για να τιμήσει τον φίλο του Ερμία.
33. Στο ερώτημα «*τις ἐστίν ἠ Ἀθηναίων πόλις»* ο Αριστοτέλης λέγεται πως απάντησε «*πάγκακη»*.
34. Χρησιμοποιώντας στίχους από την Ιλιάδα ο Αριστοτέλης, όταν έφευγε από την Αθήνα, λέγεται ότι έκανε έναν σαφή υπαινιγμό για τους συκοφάντες που ποτέ δεν έλειπαν από την πόλη.
35. Ο Αριστοτέλης έφυγε από την Αθήνα στα 323 π. Χ. ,γιατί πίστευε ότι θα είχε την ίδια τύχη με τον Σωκράτη.
36. Ο Αριστοτέλης μετά τη δεύτερη αποχώρησή του από την Αθήνα εγκαταστάθηκε στη Χαλκιδική.
37. Ένα χρόνο μετά τη δεύτερη φυγή του από την Αθήνα πέθανε.